Sezinando Raimundo das Chagas Franco

Sezinando Raimundo das Chagas Franco, anavezet evel Chagas Franco (1878-1944) a oa ofiser en arme Portugal ha kelenner e Skolaj Arme Portugal. E-pad ar Brezel-bed Kentañ e oa bet o vrezeliañ a-enep an Alamaned, diouzh tu Bro-C'hall. Da neuze en doa gwelet Breizh. Ha war-lerc'h ar brezel en doa divizet ober e annez en hor bro.

E 1921 en doa roet lañs d'ar c'helenn portugaleg e Skol-Veur Roazhon. D'ar mare-se ne veze ket kelennet yezh ha sevenadur Portugal e skolioù-meur ar Stad C'hall La Bretagne, le Portugal, le Brésil, échanges et rapports – Actes du cinquantenaire de la création en Bretagne de l'enseignement du portugais, embannet e 1971 gant skolioù-meur Roazhon, Brest ha Naoned.département de portugais, Université de Rennes 2, war-bouez en hini ar SorbonneMet eno, en amzer-se, e veze kelennet portugaleg gant ur c'helenner spagnoleg ha ne voe krouet ar gador portugaleg nemet e 1936, s.o.  Ensino de português na universidade em França celebre 100 anos.. Digoret e oa bet ar gador-gelenn-se gant skoazell Louis Gérard-Varet, rektor Akademiezh Roazhon, ha Georges Dottin, a oa dean kevrenn al lizhiri er skol-veur, e darempred gant Burev Propaganda Portugal e Pariz, harpet gant Sebastião de Magalhães Lima, Ministr an Deskadurezh e Portugal.

Skridoù
A evolução da humanidade, meur a levrenn embannet etre 1900 ha 1932
Quadros da história de Portugal, embannet hag adembannet etre 1917 ha 2010
As sacrificadas (memorias duma madrinha de guerra), Lisbon, 1918
Les Gloires et les beautés du Portugal, Sociedade Propaganda de Portugal, Pariz, 1923
Virgile, Dante, Camoëns et l'expansion du génie latin, Champion, Pariz, 1924 ; adembannet gant Slatkine, Pariz, Geneva, 1970
Pela estrada sangrenta, Lisbon, bloavezhioù 1930
Les études portugaises en France, Lisbon, embannet etre 1940 ha 1948

Notennoù

Liamm diavaez
Mouezh Chagas Franco o lenn barzhonegoù gant Luís de Camões (Gallica)

Rummad:Tud Portugal
Rummad:Ofiserien
Rummad:Portugaleg
Rummad:Ganedigezhioù 1878
Rummad:Marvioù 1944